**Slovenská spoločnosť klinickej farmakológie, o. z. SLS Informačný list 1/2015**

Marec 2015

Vážení priatelia, milé kolegyne, kolegovia,

využívam príležitosť rozosielania informácie o tradičnom edukačnom workshope v problematike klinického skúšania produktov a liekov ako možnosť priamo Vás informovať o početných aktivitách našej spoločnosti v tomto roku, ako aj o aktuálnych otázkach odboru klinickej farmakológie.

1. **Aktuálne zloženie výboru a dozornej rady SSKF - obdobie 2015 - 2018**. Koncom roka 2014 prebehli voľby nového výboru a dozornej rady našej spoločnosti. V nasledujúcom období budú pracovať v zložení: **funkcionári výboru**: prof. J. Glasa, prezident, prim. MUDr. K. Soboňová, viceprezidentka, MUDr. J. Tisoňová, vedecká sekretárka (dočasne poverená, voľby nového VS sa uskutočnia na aprílovom zasadnutí výboru), **členovia výboru**: prim. MUDr. V. Fedelešová, MUDr. H. Glasová, PhD., MUDr. E. Janeková, prim. MUDr. K. Jurečková, prim. MUDr. A. Krechňáková, MUDr. A. Poizlová, MUDr. A. Szőkeová, MUDr. I. Radváková, MUDr. M. Rác, prof. MUDr. M. Wawruch, **dozorná rada**: doc. MUDr. A. Demitrovičová, predseda, členovia: MUDr. M. Horáková, MUDr. Z. Javorová - Rihová.

Čestní členovia výboru: prof. MUDr. M. Kriška, čestný vice-prezident SSKF prof. MUDr. J. Holomáň.

1. **Webová stránka SSKF –** ***www.klinickafarmakologia.sk***: prosíme naďalej o Vaše návštevy, pripomienky, príspevky a informácie, ktoré by sme mohli na stránke uverejniť. Na stránke od roku 2013 je možnosť elektronického prihlasovania na akcie SSKF (korešpondenčnú formu prihlasovania sme zrušili).
2. **Akcie našej spoločnosti v roku 2014** (bližšie informácie na našej web-stránke) prebehli s potešujúcou účasťou a kvalitným odborným programom. Upozorňujeme na podrobnú správu o priebehu 23. konferencie KF (október 2014), ktorú ako koncepčný materiál uverejnil *Monitor medicíny SLS* v čísle *1-2/2015* (s. 1, 5-7).
3. **Akcie našej spoločnosti v roku 2015** (Srdečne pozývame! Podrobnosti + prihlášky na našej web-stránke.):

* *32. seminár „Medicamenta nova“*, prebehol, **29.1.2015**,
* *7. edukačný workshop „Aktuality SKP - Klinické skúšanie v SR 2015“, Bratislava, MZ SR,* **15.4.2015** (informácie v prílohe, súčasne aj akcia SZU, podrobnosti na našej web-stránke).
* *24.**konferencia klinickej farmakológie,***22.-23.10.2015**, MZ SR (Limbová 2), Bratislava, tento rok sa organizuje zároveň ako Výročný zjazd SLS, čo znamená zvýšené nároky na zabezpečenie prípravy a úspešného priebehu konferencie, avšak zároveň poskytuje dobrú príležitosť na zviditeľnenie nášho odboru v kontexte slovenskej medicíny a zdravotníctva. Prosím, plánujte už teraz svoju účasť, podľa možnosti aktívnu (prednáška, pôvodná práca, poster)!

1. **Akcie inštitucionálneho vzdelávania v KF v LS šk. roku 2014/2015 – ÚFKEF LF SZU:**

* školiace miesta – pre lekárov a ZP zaradených v špecializačnom/certifikačnom štúdiu,
* *TK – Správna klinická prax II, SZU Bratislava,* **11. – 12.6.2015**,
* *TK – Farmakoekonomika II, SZU Bratislava*, prebehol**5. – 6.3.2015**,
* *TK – Pacient a liek II, SZU Bratislava,* **14.5.2015**.

Prihlášky ako zvyčajne – cestou Študijného oddelenia SZU (www.szu.sk).

1. **Medzinárodné akcie KF v roku 2015**

* **Kongres EACPT**, Madrid (Španielsko), 27. – 29. júna 2015 ([www.eacpt2015.org](http://www.eacpt2015.org))
* **7. česko-slovenská konference klinické farmakologie**, Olomouc, september 2015 ([www.klinfarm.cz](http://www.klinfarm.cz))

Prajem nám všetkým, milí priatelia, dobrý, pokojný a úspešný rok. Teším sa na spoluprácu a osobné priateľské stretnutia na akciách a pri rozličných aktivitách našej spoločnosti i odboru.

So srdečným pozdravom – Prof. MUDr. Jozef Glasa, CSc., PhD., prezident SSKF